ด่วน! “รฟม.” ปิด MRT สายสีม่วง “สถานีศูนย์ราชการนนทบุรี” หลังพบพนง.ติดเชื้อ “โควิด-19”
ด่วน! “รฟม.” ปิด MRT สายสีม่วง “สถานีศูนย์ราชการนนทบุรี” หลังพบพนักงานติดเชื้อ “โควิด-19”
ด่วน! “รฟม.” ปิด MRT สายสีม่วง “สถานีศูนย์ราชการนนทบุรี” หลังพบพนักงานติดเชื้อ “โควิด-19”
26 มี.ค. 2563

ผู้สื่อข่าวรายงานว่า วันนี้ (26 มี.ค.63) การรถไฟฟ้าขนส่งมวลชนแห่งประเทศไทย (รฟม.) ได้รับแจ้งจากบริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ผู้ให้บริการเดินรถไฟฟ้า MRT ว่ามีพนักงานประจำสถานีศูนย์ราชการนนทบุรี รถไฟฟ้า MRT สายสีม่วง ติดเชื้อไวรัสโควิด-19
เพื่อความปลอดภัยของผู้โดยสารรถไฟฟ้า และพนักงานในสถานี รฟม. และ BEM จึงได้ดำเนินการปิดสถานี MRT ศูนย์ราชการนนทบุรี เพื่อทำความสะอาดฆ่าเชื้อทั่วทั้งสถานีตามมาตรการป้องกันโรค ตามที่ทางกรมควบคุมโรค กระทรวงสาธารณสุขกำหนด
โดยได้ทำการปิดพื้นที่ห้ามประชาชนเข้า-ออกสถานี และขบวนรถไฟฟ้าจะไม่ทำการจอด ณ สถานี ดังกล่าว ตั้งแต่วันนี้ (26 มี.ค.) เป็นต้นไป โดยยังคงให้บริการเดินรถสถานีอื่นตามปกติ
ทั้งนี้ ทาง BEM ได้ให้พนักงานคนดังกล่าวหยุดงานตั้งแต่มีอาการ และส่งตรวจหาเชื้อโดยทันที ตั้งแต่วันที่ 23 มี.ค.63